|  |
| --- |
| **Social- og Arbejdsmarkedsforvaltningen**SAS LedelsessekretariatetTorvegade 107800 Skive Tlf: 9915 5500 Fax:CVR-nr.: 29189579socialogarbejdsmar@skivekommune.dkwww.skive.dk Reference.: 779-2010-31773Henvendelse til:Mette Kvist Direkte tlf. 9915 6335mekv@skivekommune.dk |

|  |
| --- |
|  |

Den 21. november 2017

**Referat af møde i KLU den 28. november 2017, 15.00-17.00 på**

**Rådhuset, Torvegade 10, mødelokale 1, 3. sal.**

 **Deltagere:** Hanne Væsel (praksiskonsulent), Birgitte Fjerbæk (udpeget f PLO-K), Charlotte Eithz (formand for PLO-K), Lars Harder (Direktør), Trine Brøcker (Sundhedschef), Elsebeth Hummelgaard (Pleje- og Visitationschef), Marianne Frost (leder af Plejebolig-enheden) og Mette Kvist (konsulent, referent)

Lisbeth Sanders (leder af Jobstart) ift. punkt 1.

Else Marie Hansen (udviklingssygeplejerske) ift. punkt 5-8

Afbud efter aftale fra: Marianne Balsby, Lone Thorulf Tanderup, Poul Nyrup, Lotte Junker.

1. **Sygeplejerskeordning på arbejdsmarkedsområdet**

Lisbeth Sanders, leder af Jobstart, orienterede om ordningen, hvor

borgere på integrationsydelse v. sygdom skal henvende sig til en sygeplejerske i sygeplejeklinikken i Skive Sundhedshus. Ordningen blev oprettet i foråret 2016, primært med henblik på at mindske et relativt højt sygefravær på Sprogskolen.

Sygeplejersken undersøger og vurderer borgeren mhp. at vurdere situationen. Såfremt der er behov for en lægefaglig vurdering vejledes borgeren i at gå til egen læge.

Siden ordningen trådte i kraft har der været et stort fald i sygefraværet. Udviklingen er fulgt nøjere i 2016 for en gruppe på 46 personer. Fra april til december 2016 har antallet af sygefraværsdage været konstant faldende fra 124 fraværsdage i april 2016 til 26 fraværsdage i december 2016.

Et uddybende notat vedr. ordningen er medsendt referat. Hanne udsender til de øvrige lægepraksis mhp. at orientere om ordningen.

1. **Status på praksiskonsulent-samarbejdet**Hanne orienterede kort om emner, som er behandlet i praksiskonsulentsamarbejdet i 2017:
* Øget brug af rammedelegationer (CRP og hæmoglobin)
* Sagsgangen ved underretninger
* Information og kommunikation mellem kommune og praktiserende

læger, herunder skive.dk/læge og brug af virk.dk

* Ansøgninger om testmateriale
* Nyt akutteam i hjemmesygeplejen
* Fast tilknyttede læger på plejecentre
* Samarbejde vedr. fysioterapi
1. **Godkendelse af evaluering af KLU-samarbejdet**

Evalueringen blev godkendt uden bemærkninger. Mette Kvist sender den til sagsbehandler i regionshuset mhp. at den kan fremsendes til Samarbejdsudvalget.

KLU-samarbejdet blev kort drøftet. Lægerne gav udtryk for, at de finder det værdifuldt af mødes med direktør og fagchefer. Det giver mulighed for gensidigt at kende hinandens overvejelser og synspunkter på aktuelle dagsordener/problemstillinger samt drøfte udviklingen for Skive Kommune m.v.

Charlotte orienterede om, at der i nogle kommuner er politiker-deltagelse i KLU. Det kunne overvejes, fx 1 gang årligt.

1. **Ny overenskomst for almen praksis**

Charlotte orienterede om ny overenskomst for almen praksis, som træder i kraft 1. januar og gælder 3 år frem. Hun gav udtryk for, at det er en ambitiøs aftale. Følgende blev fremhævet:

Lægedækningstruede områder: Der indføres et differentieret basishonorar. Principper og model for allokering af de midler er under afklaring. Derudover arbejdes der fortsat med lægedækningstruede områder, som tildeles særlige rettigheder, fx adgang til delepraksis, uddannelseslæger m.v. Disse udpeges fortsat af Praksisplanudvalget. Lægerne udtrykte bekymring for, om Skive by fortsat vil bevare sin status som lægedækningstruet område.

Mette supplerede med, at sagsbehandleren i regionsadministrationen har oplyst, at de forventer en afklaring af en model for basishonoraret i maj måned.

Sygebesøg: Afstandskriteriet bortfalder, så almen praksis i langt højere grad forpligtes til at køre sygebesøg. Alternativt kan der indgås aftalte med ”stedlig læge”. Honoraret for sygebesøg er hævet betydeligt. Overenskomsten indeholder ikke en forpligtende aftale for lægedækning på akutpladser, dette skal afklares gennem sundhedsaftalesamarbejdet og Praksisplanudvalget.

Kronikergrupperne: Fokus på fortsat at flytte almen behandling og opfølgning på KOL og type 2 diabetes fra ambulatorier og til almen praksis. Indførelse af elektroniske forløbsplaner for kronikergrupperne.

Orienteringen gav anledning til en bred drøftelse af kommende initiativer. Trine orienterede om, at implementering af et landsdækkende projekt vedr. Tele-KOL pt. drøftes i sundhedssamarbejdet i Region Midt. Målgruppen i Skive Kommune vil være forholdsvis lille. Der lægges op til en central model, hvor ét hospital i regionen skal varetage den sundhedsfaglige betjening/rådgivning af borgerne.

1. **Fast tilknyttede læger på plejecentre**

Charlotte orienterede om, at der igen har været en drøftelse af ordningen i den samlede lægekreds i Skive Kommune. Generelt set er holdningen, at man er bekymret for at tage endnu en opgave, da opgavepresset er stort. Men at der ses positivt på at finde en løsning, hvilket i udgangspunktet forudsætter, at alle læger byder ind.

Det blev aftalt, at Charlotte melder tilbage til Mette med navne på de læger som pt. har stillet sig til rådighed. Hvis lægerne har udtrykt specifikke ønsker til plejecentre, medsendes dette også.

Det blev ligeledes aftalt, at kommunen tager kontakt til Pulsen mhp. at afklare klinikkens muligheder for at varetage en funktion som fasttilknyttet plejecenterlæge.

Lægerne gav udtryk for, at et af bekymringspunkterne omkring ordningen er selve opstarten, hvor plejecenterlægen skal overtage de plejecenterbeboere, som vælger at benytte sig af muligheden for at skifte til plejecenterlægen. Der er pt. ikke indtænkt honorering af denne opgave. Muligheden for en ”opstartshonorering” blev derfor drøftet, og det blev aftalt, at der disponeres midler til dette fremadrettet. Skive Kommune har fået bevilliget 812.000 kr. til ordningen i perioden 2016-2019.

1. **Status på akutteamet i hjemmeplejen**

I juni måned startede et nyt akutteam i hjemmeplejen. Akutteamet er bemandet med 1 sygeplejerske, alle dage, året rundt – pt. fra klokken 9.00-23.00 og fra 1. januar 2018 fra klokken 7.15-23.00. De praktiserende læger kan tage direkte kontakt til akutteamet.

Else Marie Hansen præsenterede foreløbige aktivitetsdata. Der er i perioden 6.juni - 16.november registreret 130 tilfælde, hvor almen praksis har kontaktet akutteamet – 93 kontakter fra praktiserende læge og 37 kontakter fra vagtlægen. Kontakterne fra de praktiserende læger fordeler sig bredt på lægepraksis i Skive Kommune, i alt har 15 lægepraksis været i kontakt med akutteamet – nogle mere end andre.

På den baggrund er ældreområdets vurdering, at samarbejdet med de praktiserende læger er kommet fint fra start. Det skal fortsat udvikles og pt. er der ikke planer om at begrænse almen praksis adgang til brug af akutteamet. Den enkelte sygeplejerske i akutteamet vurderer kontakten og prioriterer opgaverne.

Det blev aftalt, at information om akutteamet igen sendes ud til alle lægepraksis for at gøre opmærksom på ordningen.

1. **Honorering af Kommunal telefonkonsultation (pilotprojekt i Randersklyngen)**

Punktet blev drøftet på seneste møde i KLU. Elsebeth orienterede om, at kommunen på nuværende tidspunkt ikke ønsker at indgå en aftale. Hun gav ligeledes udtryk for, at såfremt der på sigt skal forhandles om en aftale bør dette håndteres overordnet mellem kommunerne i Region Midt og PLO.

1. **Drøftelse af aftale om rammeordination af laksantia og panodil i hjemmeplejen**

Lægerne har udtrykt ønske om at indgå aftale om rammeordination på laksantia og panodil med afsæt i en tilsvarende ordning i Aarhus Kommune.

Det blev aftalt, at der i første omgang arbejdes videre med rammeordination på panodil. Rammeordinationen laves til sygeplejersker. Ældreområdet igangsætter det forberedende arbejde og giver tilbagemelding, når området er klar til implementering.

1. **Lokal lægedækning**

Se punkt 4

1. **Eventuelt, herunder planlægning af møder i 2018**

Mette indkalder til nyt møde en tirsdag eftermiddag i maj måned.

**Vedhæftet:**

* Udkast til KLU-evalueringsrapport for 2016
* KOSU-notat vedr. ny overenskomst for de praktiserende læger
* Evaluering af pilotprojekt fra Randersklyngen